**Norfolk** er en by i delstaten Virginia i USA. Med et innbyggertall på 238 005 (2020) er den Virginias tredje største by og den 94. største byen i USA.

Norfolk ligger i Hampton Roads, et stort havneområde ved munningen til Chesapeake Bay. Norfolk er én av de ni byene og syv fylkene som ligger i metropolområdet i Hampton Roads. Byen grenser i vest til Elizabeth River og i nord til Chesapeake Bay. Den deler også landegrenser med de (fylkes-) uavhengige byene Chesapeake i sør og Virginia Beach i øst.

Verdens største marinebasen, Naval Station Norfolk, ligger her, den er også et verft for bygging og reparasjon av skip. Også et av NATOs to strategiske hovedkommando kvarterer ligger også her.

Norfolks skyline med kjøpesentret Waterside og Elizabeth River, 2021
Norfolk og Port of Virginia er hjemmehavn til Maersk Line, Limited, som administrerer USA sin største transport og logestikk flåte.

Store deler av landområdet og infrastrukturen ligger lavt og er svært sårbar for havnivåstigningen som forventes mot slutten av det 21. århundre.

Den største arbeidsgiveren er U.S. Department of Defense og Old Dominion University ligger her.

Norfolk internasjonale lufthavn ligger nordøst for byen.

Historie
--------

Området hvor Norfolk nå ligger var bebodd av amerikanske urfolk, Chesapeake. Bosetningene deres ble ødelagt av Powhatan kort tid før etableringen av Jamestown i 1607.

I området rundt Norfolk lå det mange tobakks plantasjer og havnen var viktig for eksport av varer til de britiske øyer og andre land. Dette førte til at byen i 1775 ble regnet som den mest velstående byen i Virginia.

I 1776, under den amerikanske revolusjon, ble byen beskutt av tre skip og britene startet branner som ødela mer enn 800 bygninger, nesten to tredjedeler av byens bebyggelse. Av strategiske årsaker ble også resten av bygningene satt i brann. Etter at innbyggerne hadde gjenoppbygget byen ødela en ny brann i 1804 rundt 300 bygninger langs vannkanten.

En resolusjon fra 1832 skulle gradvis avskaffelse slaveriet i staten. Men etterspørselen etter arbeidskraft på bomulls plantasjene gjorde at få slaver ble frigitt. Det ble etablert en koloni i Afrika, Liberia, hvor mange av de frigitte slavene fikk tilbud om å dra til men de fleste ønsket å bli i USA. Moren til Joseph Jenkins Roberts ble frigitt i ung alder, før Roberts ble født. Han benyttet seg av tilbudet om gratis transport til Liberia og ble senere valgt til Liberias første president.

Skipet *Benjamin Franklin* kom til Norfolk for reparasjoner i 1855, det hadde seilt fra Vestindia hvor det hadde vært et utbrudd av gulfeber så skipet ble satt i karantene. Etter elleve dager var det ingen tegn til sykdom og skipet fikk komme til kai. Noen dager senere ble det første tilfellene av gul feber oppdaget i Norfolk, og flere mennesker døde hver dag. På den tiden forsto ingen hvordan sykdommen ble overført og en tredjedel av byens befolkning flyktet i håp om at unnslippe epidemien. New York og andre byer i området forbød all kontakt med Norfolk området. Etter tre måneder var 5000 smittet og 1500 døde. Epidemien spredte seg via mygg og dårlige sanitærforhold. Etter hvert som været ble kjøligere begynte utbruddet å avta og antall døde stoppet på rundt 3200.

Våren 1862 under den amerikanske borgerkrigen fant slaget ved Hampton Roads sted. Senere på året overga Norfolk ordfører byen til unionsgeneral John E. Wool og hans styrker. Tusenvis av slaver benyttet sjansen til å rømme fra regionen for å oppnå frihet.

*USS Nimitz* og det britiske hangarskipet *HMS Ark Royal* ved Naval Station Norfolk
I 1917, da USA forberedte seg på å gå inn i første verdenskrig, hadde Naval Air Station Hampton Roads blitt bygget. Norfolk utvidet sine grenser, i 1906 annekterte man byen Berkley, dermed fikk også Norfolk områder på den andre siden av Elizabeth River. I 1923 utvidet byen til å omfatte Sewell's Point, Willoughby Spit, Camppostella og Ocean View-området. Etter en mindre annektering i 1959, og et landbytte i 1988 med Virginia Beach, overtok byen sine nåværende grenser.

I 1954 avgjorde Høyesterett i at segregerte offentlige skoler var grunnlovsstridige og beordret integrering, men Virginia førte en politikk motstand. På dette tidspunktet hadde de fleste svarte borgere fortsatt ikke stemmerett. USAs distriktsdomstoler beordret i 1958 skolene i Virginia til å åpne for også fargede, som et svar beordret guvernør J. Lindsay Almond skolene stengt. Omtrent ti dager senere kapitulerte Almond og ba generalforsamlingen om å oppheve flere lover. I september 1959 fikk sytten svarte barn begynne i seks tidligere segregerte offentlige Norfolk skoler. Redaktøren i avisen Virginian-Pilot, Lenoir Chambers, mottok Pulitzer-prisen for sitt arbeid med å få slutt på segregeringen.

Klima
-----

Norfolk har et fuktig subtropisk klima. Norfolks varmerekord er på 41 °C, fra 7. august 1918 og 24. og 25. juli 2010, og det kaldeste var −19 °C 21. januar 1985.

Vintrene er milde, den kaldeste måneden i året er januar med en middeltemperatur på 5,7 °C, det forekommer også enkelte ganger mindre snøfall. Våren kommer i mars med milde dager og kjølige netter, og sommerdagene kommer i slutten av mai. Somrene er varme og fuktige, i gjennomsnitt er 35 dager årlig med 32 °C eller mer. Juli er den varmeste måneden med en middeltemperatur på 27,3 °C. Atlanterhavet gir litt avkjølende effekt sammenlignet med områder lenger inne i landet. I gjennomsnitt er juli og august de våteste månedene, og det er hyppig tordenvær. Det er også mye nedbør i august og september og da er det fare for tropisk aktivitet med orkaner og tropiske stormer, det er uvanlig at de kommer inn over land ved Norfolk men det kan bli mye vind og kraftige regnskurer. Høsten er preget av milde til varme dager og kjøligere netter.

Kunst og museer
---------------

*USS Wisconsin* ved Nauticus museet
Det er en rekke festivaler i Norfolk, et lite utvalg er: Norfolk NATO-festivalen har funnet sted hver vår siden 1951, den fremhever Norfolks rolle som NATOs nordamerikanske hovedkvarter og fremmer kulturell utveksling mellom NATO-allierte. Stockley Gardens Art Festival finner sted i parkene i det historiske Gent-distriktet to ganger årlig, i mai og oktober, og har over 20 000 besøkende. Virginia Arts Festival, grunnlagt i 1997, har i tillegg til kunst fra hele verden også lokale talenter. En av de viktigste begivenhetene under festivalen er Virginia International Tattoo. Det er også en årlig parade St. Patrick's Day, som feirer den rike irske arven.

Det nasjonalt anerkjente Chrysler Museum of Art, åpnet i 1933, har områdets mest omfattende kunstmuseum. Hermitage Foundation Museum har en stor samling av asiatisk og vestlig kunst. MacArthur Memorial inneholder gravene til general Douglas MacArthur og hans kone, personlige eiendeler og andre museums gjenstander. I sentrum nede ved vannkanten ligger Nauticus, National Maritime Center, som ble åpnet i 1994. Her er det i tillegg til utstillinger også akvarier og siden 2000 har slagskipet *USS Wisconsin* ligget her. Skipet var med i andre verdenskrig, i Korea- og Gulfkrigen.

Virginia Symphony Orchestra, grunnlagt i 1920, har mange forestillingene i Chrysler Hall og Virginia Opera, grunnlagt i Norfolk i 1974, har sitt viktigste spillested Harrison Opera Hus i Gent-distriktet. Store konserter holdes enten på Norfolk Scope arena eller Ted Constant Convocation Center, mens The Norva gir en mer intim atmosfære for mindre grupper.

Byen er kjent for sine "Mermaids on Parade", et offentlig kunstprosjekt som plassere havfruestatuer over hele byen. Det er også dusinvis av veggmalerier rundt i byen.

Referanser
----------

1. ↑  Bureau, US Census. «Census.gov». *Census.gov* **(engelsk)**. Besøkt 10. mars 2023.
2. ↑  «QuickFacts Norfolk city, Virginia».
3. ↑  «Norfolk Historical». Arkivert fra originalen 10. september 2007. Besøkt 10. mars 2023.
4. ↑  «The Birth of "Norfolk Towne"- Norfolk Highlights - Chapter 7». *web.archive.org*. 8. februar 2012. Arkivert fra originalen 8. februar 2012. Besøkt 10. mars 2023.
5. ↑  «Colonial Williamsburg | The World's Largest Living History Museum». *www.colonialwilliamsburg.org* **(engelsk)**. Besøkt 10. mars 2023.
6. ↑  «Norfolk's Worst Nightmare». *www.historicforrest.com*. Besøkt 10. mars 2023.
7. ↑  «African American Registry: Joseph Roberts, Liberia's first President!». *web.archive.org*. 23. november 2007. Archived from the original on 23. november 2007. Besøkt 10. mars 2023. CS1-vedlikehold: Uheldig URL (link)
8. ↑  «Wayback Machine» (PDF). *web.archive.org*. 15. desember 2013. Arkivert fra originalen (PDF) 15. desember 2013. Besøkt 10. mars 2023.
9. ↑  «Lincoln Plans the Recapture of Norfolk - Norfolk Highlights - Chapter 46». *web.archive.org*. 22. oktober 2007. Archived from the original on 22. oktober 2007. Besøkt 10. mars 2023. CS1-vedlikehold: Uheldig URL (link)
10. ↑  «Mark Twain and Henry Huttleston Rogers in Virginia». *www.twainquotes.com*. Besøkt 10. mars 2023.
11. ↑  «Massive Resistance - The Civil Rights Movement in Virginia - Virginia Historical Society». *web.archive.org*. 15. september 2008. Arkivert fra originalen 15. september 2008. Besøkt 10. mars 2023.
12. ↑  US Department of Commerce, NOAA. «Climate». *www.weather.gov* **(engelsk)**. Besøkt 10. mars 2023.
13. ↑  Collector, Senator John W. Warner-- (2000). «Norfolk International Azalea Festival Honors NATO». *lcweb2.loc.gov*. Besøkt 10. mars 2023.
14. ↑  «About Us». *Virginia Arts Festival* **(engelsk)**. Arkivert fra originalen 3. september 2022. Besøkt 10. mars 2023.
15. ↑  «Virginia International Tattoo». *VisitNorfolk* **(engelsk)**. Besøkt 10. mars 2023.
16. ↑  «2022 Fall Stockley Gardens Arts Festival - Ghent Business Association» **(engelsk)**. 13. juli 2022. Besøkt 10. mars 2023.
17. ↑  «Norfolk Saint Patrick's Day Parade» **(engelsk)**. Besøkt 10. mars 2023.
18. ↑  «Chrysler Museum of Art, Norfolk, USA». *Google Arts & Culture* **(dansk)**. Besøkt 10. mars 2023.
19. ↑  «The Myers House | Historic House, Jewish History». *Chrysler Museum of Art* **(engelsk)**. Besøkt 10. mars 2023.
20. ↑  «Hermitage Museum and Gardens, Norfolk, VA». *web.archive.org*. 4. oktober 2011. Arkivert fra originalen 4. oktober 2011. Besøkt 10. mars 2023.
21. ↑  «Nauticus & The Battleship Wisconsin». *Nauticus & The Battleship Wisconsin* **(engelsk)**. Besøkt 10. mars 2023.
22. ↑  «From Chesapeake native’s ‘Tina,’ to Missy and Pharrell: An arts and culture review of 2021». *The Virginian-Pilot*. Besøkt 10. mars 2023.
23. ↑  «Find concert tickets, programs, donor benefits and more - Virginia Symphony Orchestra». *web.archive.org*. 11. juni 2012. Archived from the original on 11. juni 2012. Besøkt 10. mars 2023. CS1-vedlikehold: Uheldig URL (link)
24. ↑  «Virginia Opera | The Official Opera Company of the Commonwealth of Virginia» **(engelsk)**. Besøkt 10. mars 2023.
25. ↑  «Welcome to the Mermaids on Parade - Norfolk, Virginia.». *web.archive.org*. 11. oktober 2007. Archived from the original on 11. oktober 2007. Besøkt 10. mars 2023. CS1-vedlikehold: Uheldig URL (link)
26. ↑  «NEON District - Norfolk, VA». *NEON Norfolk* **(engelsk)**. Besøkt 10. mars 2023.

Eksterne lenker
---------------

* (en) Offisielt nettsted Rediger på Wikidata

* (en) Norfolk, Virginia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** ISNI **·** GeoNames **·** MusicBrainz **·** GNIS **·** GNIS
 |